als_Latn dik_Latn sag_Latn
Tenderat dhe QSUT – Renditja e 10 kompanive fituese me vlerën më të lartë
Shëndetësia, një nga sektorët që në vazhdimësi ka nevojë për financime, por më kryesorja ka nevojë për menaxhim të duhur.
Për blerjen e medikamenteve, pajisjeve mjekësore apo dhe ofrimin e shërbimeve shëndetësore herë pas here organizohen bashkëpunime me kompanitë private në forma të ndryshme , si tendera apo koncesione.
Nëse i referohemi tenderave të organizuara nga Qendra më e madhe spitalore në vend “Nënë Tereza”, rezultojnë 475 tendera me fitues. Si kompania që ka fituar tenderat ne vlerë më të madhe në QSUT është Megapharma shpk me rreth 425 milionë lekë.
Në vendin e dytë renditet Rejsi Farma me 392 milionë lekë e ndjekur nga bashkimi i kompanive Montal Shpk dhe Biometric Albania me 203 milionë lekë.
Por këto dy kompani kanë marrë pjesë dhe janë shpalur fituese edhe veç e veç duke siguruar vendin e katërt dhe të pestë në renditje përkatësisht me vlerat, Montal Shpk me 188 milionë lekë dhe Biometric Albanai me 185 mln lekë.
OES Distrimed shpk renditet në vendin e gjashtë me 155 mln lekë, në vendin e shtatë renditet Lekli Shpk me 127 mln lekë.
Renditja e kompanive që kanë fituar tendera me vlerë të konsiderueshme me QSUT-në, vazhdon me GTS shpk me vlerë 125 mln, IMI Pharma shpk me 118 mln dhe në vendin e dhjetë renditet ONI shpk me 106 milionë lekë.
Por nëse ju referohemi të dhënave të bëra publike ka dhe një renditje tjetër sa i përket numrit më të madh të kontratave të fituar nga një kompani.
Kështu në vendin e parë është Aldosch Farma shpk me 126 kontrata të fituara, Megapharma shpk me 82 kontrata dhe në vendin e tretë ndodhet Montal shpk me 42 kontrata të fituara.
Entela Barjamaj/SCAN
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ayr_Latn